Jaialdi 2025 (Boise)

Boiseko Jaialdi 2025a urte horren uztailaren 29tik abuztuaren 3 arte ospatu zen AEBetako Idaho estatuko hiriburua eta hiri handiena den Boisen. Hau zazpigarren jaialdi ekimena izan zen. Euskal Herritik kanpo egiten den euskal elkarretaratze handiena da Jaialdi. Bost urtero egiten da.

2020ko Jaialdia zazpigarren Jaialdi gisa aurreikusita zegoena, COVID-19aren pandemiak planak aldatu zituen. 2021era eta 2022ra atzeratu ondoren, antolatzaileek erabaki zuten seguruena bost urteko jatorrizko formatura itzultzea izango zela. 2025 Jaialdia lehenengoa izan zen 2015etik. Hamar urteko hutsunea eta gero, espektatibak handiak ziren, baina zalantza izpi bat ere bazegoen, mundu nahasi honetan jendeak nola erantzungo zuen. Azkenean arrakasta erabatekoa izan zen.

 Programa orokorra 
Aurten bereziki trinkoa izan zen Jaialdi 2025eko egunotako programa, berez Jaialdiko denari bestelako ekitaldiak ere emendatu baitzaizkio, tartean, esaterako, 'Zortziak Bat' Sinposioa Boiseko Estatu-Unibertsitatean (BSU), euskal diaspora eta kultura bi egunez aztergai, programarik kanpoko partaidetza eta ekarpen gehiagorekin. Euskal Herritik andana bat partaide bertaratu dira, arlo instituzional eta politikoan, Imanol Pradales lehendakaria buru, tartean baita ere Nafarroako Parlamentuaren lehendakaria, Unai Hualde tartean, Eusko Legebiltzarra, Bizkaiko Foru Aldundia, Elixabete Etxanobe buru, Gernika eta Oñatiko Udalak, alderdi politikoak, eta abar;https://www.euskalkultura.eus/espanol/noticias/jaialdi-2025-fructifero-viaje-institucional-refuerzo-relacion-con-las-autoridades-locales-y-apoyo-a-la-comunidad-vasca kirol eta musika arloko ordezkaritza zabal batekin, eta herritar xume askorekin; horiek guztiak bertako NABO eta euskal elkarte eta etxeetako buru eta kideekin, musikari eta artistekin; guztiei harrera paregabea emanez Idahoko gobernadore Brad Little-k eta Boiseko alkate Lauren McLean-ek, bertako gainerako erakunde eta herritarrekin batera.https://www.euskalkultura.eus/euskara/albisteak/jaialdi-2025-san-ignazio-meza-katedralean-basque-block-eko-azken-gauarekin-arrakasta-handiz-bukatu-dira-ekitaldiak

Ekintzak berez aurreko asteko larunbatean hasi ziren, uztailaren 26an, Boisen Jaialdiri lotutako ekitaldiak. Larunbatean egin zen, esaterako, Boisen bide bat egina duen "Basque Open Golf Tournament"en 2025eko edizioa, hiriko Warm Spring golf zelaian. Igande horretan ere, giroa berotzeko, Boisen sortua den azken euskal bandetako batek, Triki Taka Stomp-ek, arratsaldepasa musikatu bat eskaini zuen Basque Block ondoko Hap Hap Lounge aretoan, ikurrinez apaindua. Momentu batean Xabi Aburruzaga eta Aitor Uribarri trikitilariak ere jo zuten, banda euskal boisetarraren atsedenaldian.

Astelehenean, berriz, uztailaren 28an, "Kaixo Corner" izeneko parketxoa inauguratu zen Basque Block apur bat handituz, eta izan ere, Jaialdiko festa-esparru barruan funtzionatu zuen egunotan. Kaixo Corner-ek arnasgune bat ematen zion inguruari, atsedena hartzeko eta kontzertu txikiak egiteko aukera ematen baitzuen kalean. Miren (Rementeria) Artiach-en eskuzabaltasunari zor zaio, euskaltzale, NABOko fundatzaile, irakasle, Pete Cenarrusa izan zenaren idazkari urte askoan, eta euskara eta euskal kulturarekin erabat engaiatutako boisetar euskaldun honi.  

Asteartean, uztailaren 29an, azkenik, Oñati-Boise programaren 50. urteurrena ospatzeko ekitaldia egin zen Idaho Estatuko Kapitolioan, protagonistetako hainbat partaide, zinema moduko areto txukun batean lehenik, eta gero bat egin zuten bildutakoek, Kapitolioko rotondan, Brad Little gobernadorearen eskutik astea "Basque Week" izendatzen zuen aldarrikapenaren sinadura eta Jaialdi abiatze ekitaldiarekin. 

Testuinguru horretan Pradalesek Eusko Jaurlaritzak egungo erronketara egokitzeko Diasporaren Lege berri bat sustatuko duela 2026an azaldu zuen. Boiseko Unibertsitateak antolatutako mintegi batean egin zuen iragarpenahttps://orain.eus/eu/politika/2025/08/01/eusko-jaurlaritzak-diasporaren-lege-berri-bat-bultzatuko-du-2026an-egungo-erronketara-egokitzeko Halaber Joxe Ramon Bengoetxea Euskal Herriko Unibertsitateko errektoreak Boise State Universityrekin batera sustatuko den eta "nazioartekotze estrategia" indartuko duen Itsas-Gaindiko Campusa iragarri zuen eta haren garrantzia azpimarratu zuen.https://orain.eus/eu/aktualitatea/gizartea/2025/07/31/bengoetxea-akordio-honen-helburua-da-bi-unibertsitateetako-lankidetzak-areagotzea 

San Ignazio mezak Boiseko Saint John Katedralean, "Iñaki gure zaindari haundia" kantatuz, eta ondoren hiriko 'Basque Block' euskal auzoan egindako azken kale festarekin bukatu ziren Boisen Jaialdi 2025eko ekitaldiak.https://www.euskalkultura.eus/euskara/albisteak/jaialdi-2025-san-ignazio-meza-katedralean-basque-block-eko-azken-gauarekin-arrakasta-handiz-bukatu-dira-ekitaldiak

Festa nagusia larunbatean izan zen, abuztuaren 2an Idaho Central Arena aretoan. https://orain.eus/eu/aktualitatea/gizartea/2025/08/03/giro-bikaina-boisen-jaialdiaren-egunik-handienean

 Boiseko Zortziak Bat Sinposioa 
Hasierako ekimena izan zen. "Elkarrekin Arraunean, euskal diaspora eta kultura adierazpenei buruzko nazioarteko sinposioa" izen eta lelopean, nazioarteko hainbat aditu, ikertzaile, irakasle eta ikasle, eta dibulgatzaile, bertaratu ziren Boiseko Unibertsitatera BSU (Boise State University) unibertsitatera, euskal ikasketen hainbat ataletako lanak aurkezteko, Basque Studies Foundation (Boise) antolatzaile, eta Basque Educational Organization (San Frantzisko) eta BSU bera lankide zituen bilkura akademiko eta zabalkunde alorreko honetan.https://www.euskalkultura.eus/euskara/albisteak/boiseko-zortziak-bat-sinposioko-saioak-uztailaren-30-31n-euskal-diaspora-eta-kulturaz-zoomez-segitu-ahal-izango-dira

 Talde gonbidatuak 
Besteak beste hauek izan ziren:https://www.euskalkultura.eus/espanol/noticias/arkaitz-gatibu-neomak-xabi-aburruzaga-y-tio-teronen-semeak-artistas-invitados-de-eh-en-el-jaialdi-2025-de-boise
 Añorgako Arkaitz dantza taldea
 Gatibu taldea
 Neomak abesti taldea
 Tio Teronen Semeak
 Xabi Unzurrunzaga trikitilaria
 Amuma Says No

 Erreferentziak 

 Kanpo estekak 
 Boiseko Zortziak Bat Sinposioaren programa ofiziala.
 Boiseko Jaialdiaren agur ekitaldiaren bideoa Berrian.
 :Boiseko Jaialdiaren webgune ofiziala.

Kategoria:Boiseko Euskal Jaialdia
Kategoria:2025 Ameriketako Estatu Batuetan